पाएं अपने शहर की ताज़ा ख़बरें और फ्री ई-पेपरडाउनलोड करें
रोजाना 200 रुपए की मजदूरी करने वाले मंडलेश्वर के 53 वर्षीय जितेंद्र अजय वर्मा। दृढ़ इच्छाशक्ति से कोरोना को मात देकर घर लौटे। उनका 21 दिनों तक ऑक्सीजन पर ही इलाज चला। 8 अप्रैल को उनकी स्थिति देख परिजन निराश थे। मंडलेश्वर के डॉक्टरों ने उनकी घबराहट और ऑक्सीजन सेच्युरेशन 54 देख 108 एम्बुलेंस की मदद से खरगोन जिला अस्पताल रेफर कर दिया। जांच की गई।
एचआर सीटी स्केन में 70% लंग्स इंफेक्शन, सीआरपी 79 एमजी प्रति लीटर व शुगर लेवल 400 तक पहुंच चुका था। 21 दिनों तक लगातार डॉक्टरों की निगरानी में ऑक्सीजन पर इलाज चला। 4 रेमडेसिविर इंजेक्शन लगाए। 53 वर्षीय जितेंद्र 30 अप्रैल को डिस्चार्ज होकर घर पहुंचे। जितेंद्र ने कहा मास्क व दूरी बना ली तो कोई ऑक्सीजन-इंजेक्शन की जरूरत नही पड़ेगी। मास्क ही सबसे बड़ा हथियार व उपचार है।
सीसी सेंटर से हुए स्वस्थ, अब लौटे दिलीप
ग्राम बड़गांव के दिलीप पिता काशीराम का स्वास्थ्य खराब होने पर 12 अप्रैल को जिला अस्पताल पहुंचे। जांच करवाई। 15 अप्रैल को रिपोर्ट पॉजिटिव आई। दो दिन कोविड वार्ड में इलाज के बाद उमरखली रोड के सीसी सेंटर भेजा गया। 25 अप्रैल को वे स्वस्थ होकर घर लौटे।
दिलीप ने कहा डॉक्टर व पैरामेडिकल स्टॉफ ने जांच व इलाज किया। उन्होंने कहा कोविड के संभावित लक्षण होने पर डरें नहीं। तत्काल फीवर क्लिनिक में जाकर सैंपलिंग कराएं। सजगता से बीमारी को हराया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn